लंदन
ब्रिटेन के प्रिंस हैरी ने अपनी नीदरलैंड यात्रा छोटी कर दी है। शनिवार को मीडिया को दी गई जानकारी के अनुसार, ऐसी संभावना है कि उनकी पत्नी मेगन जल्द मां बनने वाली हैं। सीएनएन की रिपोर्ट के अनुसार, हैरी 8 मई से दो दिन की यात्रा पर नीदरलैंड आने वाले थे। अब वह आने के दूसरे दिन ही वापस चले जाएंगे। हालांकि इस निर्णय के पीछे कई चुनौतियां हो सकती हैं, लेकिन खबर यह भी है कि डचेस ऑफ ससेक्स अपनी गर्भावस्था के अंतिम पड़ाव में हैं।
बकिंगम पैलेस का बयान आया है कि, 'रॉयल परिवार की यात्रा और व्यस्तताओं को कवर करने की प्रेस की योजना की वजह से हमने ड्यूक ऑफ ससेक्स की 8 मई 2019, बुधवार की एम्स्टर्डम की यात्रा को रद्द कर दिया है।' बयान के अनुसार, 'ड्यूक 9 मई, गुरुवार को हेग की यात्रा पर जाने वाले हैं, वह योजनानुसार वहां इन्विक्ट्स गेम्स द हेग 2020 के शुभारंभ में जाएंगे।'
इसके अलावा हाल ही में इस शाही जोड़ी ने यह खुलासा किया था कि वह बच्चे के जन्म से जुड़ी जानकारियों को निजी रखेंगे। 11 अप्रैल को जोड़ी ने कहा था कि, 'वह अपनी खुशखबरी को सबके साथ साझा करने का इंतजार कर रहे हैं, लेकिन इसके पहले एक नये परिवार के तौर पर यह खुशी पहले आपस में मनाएंगे।' फरवरी में हैरी और मेगन मोरक्को की यात्रा पर गए थे। यह यात्रा उनके बच्चे के जन्म के पहले ब्रिटेन के बाहर आखिरी आधिकारिक यात्रा थी।